ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ ขส. ๑/๒๕๕๖เรื่องโครงสร้างองค์กร และอำนาจหน้าที่ขององค์กร[๑] ตามที่สำนักงานได้มีประกาศที่ ขส. ๘/๒๕๕๕ เรื่อง โครงสร้างองค์กรและอำนาจหน้าที่ขององค์กร ลงวันที่ ๕ มีนาคม พ.ศ. ๒๕๕๕ แจ้งข้อมูลเกี่ยวกับโครงสร้างและอำนาจหน้าที่ของคณะกรรมการก.ล.ต. อำนาจหน้าที่ของสำนักงาน โครงสร้างการแบ่งส่วนงานภายในสำนักงานหน้าที่ของแต่ละส่วนงาน และสถานที่ติดต่อของสำนักงาน มาเพื่อทราบโดยทั่วกันแล้วนั้นโดยที่คณะกรรมการ ก.ล.ต. ได้อนุมัติให้ปรับปรุงโครงสร้างองค์กรเพื่อรองรับภารกิจต่างๆ ของสำนักงาน โดยเพิ่มส่วนงานระดับศูนย์อีก ๓ ศูนย์ เปลี่ยนชื่อบางส่วนงานและปรับปรุงอำนาจหน้าที่ของส่วนงานต่าง ๆ ของสำนักงานเพื่อให้การบริหารจัดการสำนักงานเป็นไปโดยสอดคล้องกับแผนกลยุทธ์ของสำนักงานสำนักงานจึงขอแจ้งข้อมูลที่เป็นปัจจุบันเกี่ยวกับโครงสร้างการแบ่งส่วนงานขององค์กรและอำนาจหน้าที่ของส่วนงานภายในสำนักงานมาเพื่อทราบโดยทั่วกันโดยขอยกเลิกประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ ขส.๘/๒๕๕๕ เรื่อง โครงสร้างองค์กรและอำนาจหน้าที่ขององค์กร ลงวันที่ ๕ มีนาคม พ.ศ. ๒๕๕๕และให้ใช้ประกาศนี้แทน ดังนี้ข้อ ๑โดยที่พระราชบัญญัติหลักทรัพย์และตลาดหลักทรัพย์ พ.ศ. ๒๕๓๕บัญญัติให้จัดตั้งสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน)และกำหนดให้มีคณะกรรมการกำกับหลักทรัพย์และตลาดหลักทรัพย์ (คณะกรรมการก.ล.ต.) เพื่อทำหน้าที่กำกับดูแลและพัฒนาตลาดทุนของประเทศและต่อมาพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕มีการแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ.๒๕๕๑ กำหนดให้มีคณะกรรมการกำกับตลาดทุนเพิ่มเติมข้อ ๒ คณะกรรมการ ก.ล.ต.ประกอบด้วยประธานกรรมการซึ่งคณะรัฐมนตรีแต่งตั้งโดยคำแนะนำของรัฐมนตรีปลัดกระทรวงการคลัง ปลัดกระทรวงพาณิชย์ ผู้ว่าการธนาคารแห่งประเทศไทยและกรรมการผู้ทรงคุณวุฒิซึ่งรัฐมนตรีแต่งตั้งโดยผ่านการคัดเลือกตามที่กำหนดในมาตรา๓๑/๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ.๒๕๕๑ จำนวนไม่น้อยกว่าสี่คนแต่ไม่เกินหกคน เป็นกรรมการ โดยในจำนวนนี้อย่างน้อยต้องเป็นผู้ทรงคุณวุฒิด้านกฎหมาย ด้านบัญชี และด้านการเงิน ด้านละหนึ่งคน และให้เลขาธิการเป็นกรรมการและเลขานุการคณะกรรมการ ก.ล.ต. มีอำนาจหน้าที่วางนโยบายการส่งเสริมและพัฒนาตลอดจนกำกับดูแลในเรื่องหลักทรัพย์ ธุรกิจหลักทรัพย์ ตลาดหลักทรัพย์ศูนย์ซื้อขายหลักทรัพย์ และธุรกิจที่เกี่ยวเนื่อง องค์กรที่เกี่ยวเนื่องกับธุรกิจหลักทรัพย์การออกหรือเสนอขายหลักทรัพย์ต่อประชาชน การเข้าถือหลักทรัพย์เพื่อครอบงำกิจการและการป้องกันการกระทำอันไม่เป็นธรรมเกี่ยวกับการซื้อขายหลักทรัพย์อำนาจดังกล่าวรวมถึง(๑) ออกระเบียบ ข้อบังคับ ประกาศ คำสั่งหรือข้อกำหนดตามพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕(๒) กำหนดค่าธรรมเนียมสำหรับคำขออนุญาต คำขอรับใบอนุญาตใบอนุญาตหรือการประกอบกิจการตามที่ได้รับใบอนุญาต(๓) วางระเบียบเกี่ยวกับการปฏิบัติหน้าที่ของคณะอนุกรรมการ(๔) ออกระเบียบ คำสั่ง และข้อบังคับเกี่ยวกับการพนักงานระบบพนักงานสัมพันธ์การบรรจุ แต่งตั้ง ถอดถอนและวินัยพนักงานและลูกจ้างของสำนักงาน การกำหนดเงินเดือนและเงินอื่น ๆรวมตลอดถึงการสงเคราะห์และสวัสดิการต่าง ๆ(๕)กำหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติหลักทรัพย์และตลาดหลักทรัพย์พ.ศ. ๒๕๓๕(๖)ปฏิบัติการอื่นใดเพื่อให้เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์พ.ศ. ๒๕๓๕นอกจากนี้ คณะกรรมการ ก.ล.ต.ยังมีอำนาจหน้าที่ตามพระราชกำหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์พ.ศ. ๒๕๔๐ พระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ ดังต่อไปนี้อำนาจหน้าที่ตามพระราชกำหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์พ.ศ. ๒๕๔๐(๑) กำหนดนโยบายเกี่ยวกับการแปลงสินทรัพย์เป็นหลักทรัพย์(๒) กำกับดูแลให้นิติบุคคลเฉพาะกิจปฏิบัติตามพระราชกำหนดดังกล่าว(๓)กำหนดประเภทของสินทรัพย์และหลักทรัพย์ที่อนุญาตให้ทำการแปลงสินทรัพย์เป็นหลักทรัพย์(๔) ออกประกาศเพื่อปฏิบัติการตามพระราชกำหนดดังกล่าว(๕) กำหนดค่าธรรมเนียมในการดำเนินการต่าง ๆ ตามพระราชกำหนดดังกล่าว(๖) แต่งตั้งคณะอนุกรรมการหรือที่ปรึกษาเพื่อปฏิบัติอย่างหนึ่งอย่างใดตามที่คณะกรรมการก.ล.ต. มอบหมาย(๗)วางระเบียบเกี่ยวกับการประชุมและการปฏิบัติหน้าที่ของคณะอนุกรรมการ(๘)ปฏิบัติการอื่นใดเพื่อให้เป็นไปตามวัตถุประสงค์ของพระราชกำหนดดังกล่าวอำนาจหน้าที่ตามพระราชบัญญัติสัญญาซื้อขายล่วงหน้า พ.ศ. ๒๕๔๖คณะกรรมการ ก.ล.ต.มีอำนาจหน้าที่วางนโยบายเกี่ยวกับการส่งเสริมและพัฒนาตลอดจนกำกับดูแลในเรื่องสัญญาซื้อขายล่วงหน้า ธุรกิจสัญญาซื้อขายล่วงหน้าศูนย์ซื้อขายสัญญา ซื้อขายล่วงหน้า สำนักหักบัญชีสัญญาซื้อขายล่วงหน้าสมาคมกำกับผู้ประกอบธุรกิจสัญญาซื้อขายล่วงหน้าและการป้องกันการกระทำอันไม่เป็นธรรมเกี่ยวกับการซื้อขายสัญญาซื้อขายล่วงหน้าอำนาจหน้าที่ดังกล่าวรวมถึง(๑) ออกระเบียบ ข้อบังคับ ประกาศ คำสั่งหรือข้อกำหนดตามพระราชบัญญัติดังกล่าว(๒) กำหนดค่าธรรมเนียมสำหรับการขออนุญาต การขอจดทะเบียน การขอความเห็นชอบการออกใบอนุญาต การรับจดทะเบียน การให้ความเห็นชอบหรือการประกอบกิจการตามที่ได้รับใบอนุญาต ที่ได้จดทะเบียนหรือที่ได้รับความเห็นชอบ(๓)กำหนดขอบเขตและวิธีปฏิบัติในการปฏิบัติหน้าที่ของอนุกรรมการและเจ้าหน้าที่ที่เกี่ยวข้องตามพระราชบัญญัติดังกล่าว(๔)กำหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติดังกล่าวอำนาจหน้าที่ตามพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐คณะกรรมการ ก.ล.ต.มีอำนาจหน้าที่วางนโยบายเกี่ยวกับการส่งเสริมและพัฒนา ตลอดจนกำกับดูแลทรัสต์เพื่อธุรกรรมในตลาดทุนอำนาจหน้าที่ดังกล่าวให้รวมถึง(๑) ออกระเบียบ ข้อบังคับ ประกาศ คำสั่งหรือข้อกำหนดตามพระราชบัญญัติดังกล่าว(๒) กำหนดค่าธรรมเนียมสำหรับการขออนุญาต การอนุญาตหรือการประกอบธุรกิจตามพระราชบัญญัติดังกล่าว(๓) กำหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติดังกล่าวข้อ ๓คณะกรรมการกำกับตลาดทุนประกอบด้วยเลขาธิการเป็นประธานกรรมการรองเลขาธิการซึ่งเลขาธิการมอบหมายหนึ่งคนผู้อำนวยการสำนักงานเศรษฐกิจการคลังหรือรองผู้อำนวยการที่ได้รับมอบหมายหนึ่งคนและกรรมการผู้ทรงคุณวุฒิซึ่งรัฐมนตรีแต่งตั้งโดยผ่านการคัดเลือกตามที่กำหนดในมาตรา๓๑/๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ.๒๕๕๑ อีกไม่เกินสี่คนเป็นกรรมการทั้งนี้ผู้ทรงคุณวุฒิอย่างน้อยสองคนต้องมีประสบการณ์ในการบริหารกิจการบริษัทที่มีหลักทรัพย์จดทะเบียนในตลาดหลักทรัพย์หรือบริษัทหลักทรัพย์ให้เลขาธิการแต่งตั้งพนักงานของสำนักงานคนหนึ่งเป็นเลขานุการคณะกรรมการกำกับตลาดทุนคณะกรรมการกำกับตลาดทุนมีอำนาจหน้าที่ในการปฏิบัติการเพื่อให้เป็นไปตามพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ และกฎหมายอื่น โดยต้องรับผิดชอบต่อคณะกรรมการ ก.ล.ต. อำนาจและหน้าที่ของคณะกรรมการกำกับตลาดทุนให้รวมถึง(๑) ออกระเบียบ ข้อบังคับ ประกาศ คำสั่ง หรือข้อกำหนดในเรื่องการประกอบธุรกิจหลักทรัพย์การออกและเสนอขายหลักทรัพย์ ตลาดหลักทรัพย์ ศูนย์รับฝากหลักทรัพย์ สำนักหักบัญชีนายทะเบียนหลักทรัพย์ สมาคมที่เกี่ยวเนื่องกับธุรกิจหลักทรัพย์และการเข้าถือหลักทรัพย์เพื่อครอบงำกิจการ(๒) รายงานผลการดำเนินงานเป็นระยะต่อคณะกรรมการ ก.ล.ต. ตามหลักเกณฑ์เงื่อนไข และวิธีการที่คณะกรรมการ ก.ล.ต. กำหนด(๓) ปฏิบัติการอื่นใดตามที่ได้รับมอบหมายจากคณะกรรมการ ก.ล.ต.หรือเพื่อให้เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ข้อ ๔สำนักงานมีเลขาธิการเป็นผู้รับผิดชอบในการดำเนินกิจการทั้งปวงของสำนักงาน ทั้งนี้ในการดำเนินการดังกล่าวเลขาธิการต้องรับผิดชอบต่อคณะกรรมการ ก.ล.ต.สำนักงานมีอำนาจหน้าที่ปฏิบัติการใด ๆเพื่อให้เป็นไปตามมติของคณะกรรมการ ก.ล.ต.และปฏิบัติงานอื่นตามบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ.๒๕๓๕ พระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ หรือตามกฎหมายอื่นอำนาจและหน้าที่ของสำนักงานดังกล่าวรวมถึงกรณีดังต่อไปนี้ซึ่งเป็นไปเพื่อประโยชน์ในการดำเนินกิจการของสำนักงาน(๑) ถือกรรมสิทธิ์หรือมีสิทธิครอบครองหรือมีทรัพยสิทธิต่าง ๆ สร้างซื้อ จัดหา ขาย จำหน่าย เช่า ให้เช่า เช่าซื้อ ให้เช่าซื้อ ยืม ให้ยืม รับจำนำรับจำนอง แลกเปลี่ยน โอน รับโอน หรือดำเนินการใด ๆเกี่ยวกับทรัพย์สินทั้งในและนอกราชอาณาจักร ตลอดจนรับทรัพย์สินที่มีผู้มอบให้(๒) กู้ยืมเงินหรือให้กู้ยืมเงินและลงทุนหาผลประโยชน์(๓) กำหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคำขอต่าง ๆ(๔) รับค่าธรรมเนียมต่าง ๆตามที่กำหนดในกฎกระทรวงหรือตามที่คณะกรรมการ ก.ล.ต. และสำนักงานกำหนดและโดยที่สำนักงานได้รับการแต่งตั้งจากรัฐมนตรีว่าการกระทรวงการคลังตามประกาศกระทรวงการคลังลงวันที่ ๒๙ มีนาคม พ.ศ. ๒๕๔๓ให้เป็นนายทะเบียนตามพระราชบัญญัติกองทุนสำรองเลี้ยงชีพ พ.ศ. ๒๕๓๐โดยให้มีผลตั้งแต่วันที่ ๓๐ มีนาคม พ.ศ. ๒๕๔๓ เป็นต้นมาสำนักงานจึงมีอำนาจหน้าที่ในการกำกับและควบคุมโดยทั่วไปเพื่อให้เป็นไปตามพระราชบัญญัติดังกล่าวด้วยข้อ ๕ ตั้งแต่วันที่ ๑มกราคม พ.ศ. ๒๕๕๖ เป็นต้นไป โครงสร้างการดำเนินงานของสำนักงาน โดยอนุมัติของคณะกรรมการก.ล.ต. แบ่งออกเป็นส่วนงานต่าง ๆ ดังนี้(๑) ฝ่ายกฎหมายและพัฒนา(๒) ฝ่ายกำกับตลาด(๓) ฝ่ายกำกับบัญชีตลาดทุน(๔) ฝ่ายกำกับและพัฒนาธุรกิจหลักทรัพย์(๕) ฝ่ายคดี(๖) ฝ่ายงานเลขาธิการ(๗) ฝ่ายจดทะเบียนหลักทรัพย์ - ตราสารทุน(๘) ฝ่ายจดทะเบียนหลักทรัพย์ - ตราสารหนี้และตราสารอื่น(๙) ฝ่ายตรวจสอบกิจการภายใน(๑๐) ฝ่ายตรวจสอบตลาดทุน(๑๑) ฝ่ายตรวจสอบธุรกิจหลักทรัพย์(๑๒) ฝ่ายทรัพยากรบุคคล(๑๓) ฝ่ายเทคโนโลยีสารสนเทศและการสื่อสาร(๑๔) ฝ่ายบริหารทั่วไป(๑๕) ฝ่ายใบอนุญาตธุรกิจหลักทรัพย์(๑๖) ฝ่ายพัฒนากฎเกณฑ์(๑๗) ฝ่ายพัฒนาบริษัท(๑๘) ฝ่ายยุทธศาสตร์และวางแผน(๑๙) ฝ่ายวิจัย(๒๐) ฝ่ายส่งเสริมความรู้ด้านการเงิน(๒๑) ฝ่ายส่งเสริมความสัมพันธ์องค์กร(๒๒) ศูนย์คดีปกครอง(๒๓) ศูนย์ความสัมพันธ์ระหว่างประเทศ(๒๔) ศูนย์บริหารความเสี่ยงองค์กร(๒๕) ศูนย์ส่งเสริมการระดมทุน(๒๖) ศูนย์ส่งเสริมบรรษัทภิบาลข้อ ๖ฝ่ายกฎหมายและพัฒนา มีหน้าที่(๑) ศึกษา พัฒนา ยกร่าง และแก้ไขกฎหมาย (legal reform)(๒) เสนอข้อเท็จจริงและปฏิบัติงานในฐานะเลขานุการของคณะอนุกรรมการฝ่ายกฎหมาย(๓) ให้คำปรึกษาและความเห็นทางกฎหมาย (legal counselling)(๔) ยกร่างข้อบังคับ คำสั่ง และสัญญาต่าง ๆทั้งที่ใช้กับงานภายในของสำนักงาน กรรมการ และพนักงานของสำนักงาน(๕) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๗ ฝ่ายกำกับตลาดมีหน้าที่(๑) พัฒนาและกำกับดูแลองค์กรต่าง ๆในตลาดทุนให้ได้มาตรฐานและสามารถแข่งขันได้ในระดับสากล เช่น ตลาดหลักทรัพย์ศูนย์ซื้อขายหลักทรัพย์ ศูนย์ซื้อขายสัญญาซื้อขายล่วงหน้า ระบบการซื้อขายทางเลือก(alternative trading system)สำนักหักบัญชี ศูนย์รับฝากหลักทรัพย์นายทะเบียนหลักทรัพย์ที่อยู่ในกลุ่มตลาดหลักทรัพย์หรือศูนย์รับฝากหลักทรัพย์สถาบันจัดอันดับความน่าเชื่อถือ (credit rating agency) เป็นต้น ซึ่งรวมถึงการให้ความเห็นชอบกฎเกณฑ์การพิจารณาเรื่องร้องเรียน และการตรวจสอบ (inspection)(๒) ติดตามสภาพการซื้อขายในตลาดต่าง ๆ ในภาพรวม (market surveillance)(๓)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๘ฝ่ายกำกับบัญชีตลาดทุน มีหน้าที่(๑) พัฒนาด้านการบัญชีที่เกี่ยวกับตลาดทุน(๒) ให้ความเห็นชอบและกำกับดูแลผู้สอบบัญชีตั้งแต่การวางกฎเกณฑ์กำกับดูแลการติดตาม การพิจารณาเรื่องร้องเรียนและการรวบรวมข้อมูลเกี่ยวกับการปฏิบัติหน้าที่บกพร่อง(๓) ตรวจทานการเปิดเผยข้อมูลในงบการเงินของบริษัทที่ออกหลักทรัพย์ในกรณีต่างๆ เช่น การพิจารณาคำขออนุญาตเสนอขายหลักทรัพย์การสุ่มตรวจทานงบการเงินรายไตรมาสและรายปีการพิจารณาเรื่องร้องเรียนที่เกี่ยวกับงบการเงิน เป็นต้น(๔) ให้คำปรึกษาและความเห็นต่าง ๆ เกี่ยวกับการบัญชีและการสอบบัญชี(๕) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๙ฝ่ายกำกับและพัฒนาธุรกิจหลักทรัพย์ มีหน้าที่(๑)พัฒนาและกำกับดูแลการประกอบธุรกิจหลักทรัพย์และธุรกิจสัญญาซื้อขายล่วงหน้าทุกประเภทซึ่งรวมถึงธุรกิจจัดการกองทุนรวมและกองทุนส่วนบุคคล ธุรกิจที่ปรึกษาการลงทุนธุรกิจค้าและจัดจำหน่ายตราสารหนี้ ธุรกิจนายหน้า ค้า และจัดจำหน่ายหน่วยลงทุน (LBDU)และผู้ประกอบธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้า(เช่น ผู้ดูแลผลประโยชน์ผู้รับฝากหลักทรัพย์ บริษัทจัดอันดับกองทุนรวม นายทะเบียนหลักทรัพย์ที่ไม่ได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์และบริษัทหลักทรัพย์เพื่อธุรกิจหลักทรัพย์ (TSFC) เป็นต้น)รวมถึงประสานงานและกำกับดูแลการทำหน้าที่ของสมาคมหรือองค์กรกำกับดูแลตนเอง(๒) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๐ ฝ่ายคดีมีหน้าที่(๑)พิจารณาการดำเนินการลงโทษทางปกครองกับนิติบุคคลและผู้ประกอบวิชาชีพที่อยู่ภายใต้การกำกับดูแลต่างๆ รวมทั้งผู้บริหารและบุคลากรที่เกี่ยวข้องตามที่ได้รับเรื่องมาจากส่วนงานต้นเรื่อง(๒) เสนอข้อเท็จจริงและปฏิบัติงานในฐานะเลขานุการของ๑. คณะกรรมการเปรียบเทียบ๒. คณะกรรมการพิจารณาโทษทางปกครองภายใต้พระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐(๓) ประสานงานและติดตามคดีที่อยู่ในกระบวนการดำเนินคดีอาญา(๔)เป็นผู้แทนหรือให้คำปรึกษาด้านกฎหมายและคดีในกรณีที่มีผู้ยื่นฟ้องคดีแพ่งหรืออาญาต่อสำนักงานกรรมการ และพนักงานของสำนักงาน ในคดีที่เกี่ยวกับการปฏิบัติหน้าที่(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๑ฝ่ายงานเลขาธิการ มีหน้าที่(๑) ปฏิบัติงานด้านเลขานุการและธุรการของคณะกรรมการ ก.ล.ต.คณะกรรมการกำกับตลาดทุน และผู้บริหารระดับสูง รวมถึงการกลั่นกรองงาน(๒) ติดตามข้อมูลข่าวสาร กำหนดท่าที กลยุทธ์ ดำเนินการสื่อสารและให้คำปรึกษาแก่ผู้บริหารระดับสูงในประเด็นที่เป็นข่าว (issue/crisis management) รวมถึงการจัดเตรียมร่างแถลงข่าวและงานสื่อมวลชนสัมพันธ์(๓)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๒ฝ่ายจดทะเบียนหลักทรัพย์ - ตราสารทุน มีหน้าที่(๑) ส่งเสริมและพัฒนาการระดมทุนแบบมีกลยุทธ์รวมถึงการส่งเสริมกลุ่มธุรกิจที่มีศักยภาพเชิงยุทธศาสตร์ (strategic sectors) และนิติบุคคลร่วมลงทุนในรูปแบบต่าง ๆ เช่นprivate equity และ venture capital fund เป็นต้น(๒) วางหลักเกณฑ์และพิจารณาคำขออนุญาตเกี่ยวกับ๑. ตราสารทุนและตราสารที่คล้ายทุน ใบสำคัญแสดงสิทธิที่จะซื้อหุ้นและตราสารกึ่งทุน๒. ตราสารการเงินเพื่อการลงทุนใน real assets เช่น property fund/REITsและกองทุนรวมสาธารณูปโภค (infrastructure fund) เป็นต้น(๓) ให้ความเห็นชอบ วางหลักเกณฑ์ในการทำหน้าที่ พิจารณาเรื่องร้องเรียนรวบรวมข้อมูลกรณีที่สงสัยว่าอาจมีการกระทำหน้าที่บกพร่องของที่ปรึกษาทางการเงินและผู้ประเมินราคาทรัพย์สินโดยเฉพาะส่วนที่เกี่ยวข้องกับการออกและเสนอขายหลักทรัพย์(๔) ขึ้นทะเบียนรายชื่อกรรมการและผู้บริหารของบริษัทที่ออกหลักทรัพย์(๕) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๓ฝ่ายจดทะเบียนหลักทรัพย์ - ตราสารหนี้และตราสารอื่น มีหน้าที่(๑) ส่งเสริมและสนับสนุนให้มีการออกตราสารประเภทใหม่ ๆ ในเชิงรุก(๒) วางหลักเกณฑ์และพิจารณาคำขออนุญาตเกี่ยวกับ๑. การเสนอขายหลักทรัพย์ประเภทตราสารหนี้และตราสารที่มีอนุพันธ์แฝง๒. การอนุมัติจัดตั้งและแก้ไขโครงการจัดการกองทุนรวมรวมทั้งการกำหนดหลักเกณฑ์ เงื่อนไข วิธีการในการจัดตั้งกองทุนรวมทั้งข้อกำหนดเกี่ยวกับการลงทุน๓. การออกตราสารประเภทอื่น ๆ เช่น structured products(๓)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๔ฝ่ายตรวจสอบกิจการภายใน มีหน้าที่(๑) ตรวจสอบและให้ข้อเสนอแนะเพื่อให้แน่ใจว่าการดำเนินงานภายใน๑. เป็นไปตามขั้นตอนและวิธีปฏิบัติที่กำหนด๒. มีระบบการควบคุมภายในที่รัดกุม๓. ไม่ก่อให้เกิดความเสี่ยงในด้านต่าง ๆ ของสำนักงาน๔. เป็นไปตามแนวทางการเสริมสร้างบรรษัทภิบาลที่ดี(๒)เสนอข้อเท็จจริงและปฏิบัติงานในฐานะเลขานุการของคณะกรรมการตรวจสอบ(๓) ให้คำปรึกษาและความเห็นต่าง ๆ เกี่ยวกับระบบการควบคุมภายในที่ดี(๔) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๕ฝ่ายตรวจสอบตลาดทุน มีหน้าที่(๑)ตรวจสอบและรวบรวมพยานหลักฐานที่เกี่ยวกับการกระทำที่ไม่เป็นธรรมเกี่ยวกับการซื้อขายและการกระทำความผิดในมาตราที่สำคัญอื่น(๒) ติดตามข่าวสารและพิจารณาเรื่องร้องเรียนที่เกี่ยวกับการกระทำอันไม่เป็นธรรมในการซื้อขาย(๓) ประสานงานและสนับสนุนด้านข้อมูลกับฝ่ายคดี พนักงานสอบสวนและพนักงานอัยการ(๔)จัดการระบบฐานข้อมูลลักษณะต้องห้ามของกรรมการและผู้บริหารของบริษัทที่เสนอขายหลักทรัพย์(๕) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๖ฝ่ายตรวจสอบธุรกิจหลักทรัพย์ มีหน้าที่(๑) ติดตาม ตรวจสอบและพิจารณาเรื่องร้องเรียนที่เกี่ยวกับผู้ประกอบธุรกิจหลักทรัพย์และธุรกิจสัญญาซื้อขายล่วงหน้าทุกประเภทและผู้ประกอบธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้าเช่นนายทะเบียนหลักทรัพย์ที่มิได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์ผู้ดูแลผลประโยชน์ ผู้รับฝากทรัพย์สิน และบริษัทหลักทรัพย์เพื่อธุรกิจหลักทรัพย์ (TSFC) เป็นต้น(๒) พิจารณาเรื่องร้องเรียน และรวบรวมข้อมูลกรณีที่สงสัยว่าบริษัทผู้ประกอบธุรกิจผู้บริหาร และผู้จัดการกองทุน ปฏิบัติหน้าที่บกพร่อง(๓)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๗ ฝ่ายทรัพยากรบุคคลมีหน้าที่(๑)ศึกษาและติดตามเทคนิคการบริหารจัดการเกี่ยวกับการดำเนินงานด้านพนักงานใหม่ ๆเพื่อนำมาปรับใช้ในงานสำนักงาน(๒) รับผิดชอบงานด้านบริหารบุคคลของสำนักงาน (human resource management)ซึ่งรวมถึงการจัดโครงสร้างองค์กร จัดทำแผนอัตรากำลัง การสรรหาพนักงาน การประเมินผลและการจ่ายค่าตอบแทนและสวัสดิการ(๓) รับผิดชอบงานด้านการพัฒนาพนักงาน (human resource development)รวมถึงการพัฒนาภาวะผู้นำสำหรับผู้บริหาร การฝึกอบรม การพัฒนาสายงานอาชีพการพัฒนาพนักงานที่มีศักยภาพ และการจัดทำแผนสืบทอดตำแหน่ง รวมถึงการสร้างวัฒนธรรมการเรียนรู้(๔)สร้างความสัมพันธ์ที่ดีกับพนักงานรวมถึงการสื่อสารและเสริมสร้างสภาพแวดล้อมการทำงานให้เป็นองค์กรน่าทำงาน(happy workplace)(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๘ ฝ่ายเทคโนโลยีสารสนเทศและการสื่อสารมีหน้าที่(๑) ติดตามและนำเสนอการเปลี่ยนแปลงและพัฒนาการทางด้าน ICT ทั้งภายในและต่างประเทศ เพื่อให้แน่ใจว่าระบบ ICTได้ถูกนำมาใช้ในงานด้านต่าง ๆ ของสำนักงานได้อย่างมีประสิทธิภาพ(๒) บริหารจัดการโครงสร้างพื้นฐาน การบริหารการจัดการเครือข่ายข้อมูลและความมั่นคงปลอดภัยด้านสารสนเทศ(๓) วิเคราะห์ จัดหา และออกแบบระบบงานเพื่อการใช้งานภายใน(๔) บริหารจัดการระบบสารสนเทศกลาง(๕) ให้คำปรึกษาและความเห็นต่าง ๆ เกี่ยวกับ ICT(๖)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๑๙ฝ่ายบริหารทั่วไป มีหน้าที่(๑) บริหารงานพัสดุและธุรการทั่วไป(๒) รับผิดชอบงานการลงทุน การเงิน การบัญชีและการงบประมาณของสำนักงาน(๓) รักษาความปลอดภัยเกี่ยวกับบุคคล ข้อมูล ข่าวสารและทรัพย์สินของสำนักงาน รวมถึงการตรวจสอบประวัติบุคลากร(๔) รับผิดชอบงานดูแลรักษาอาคารสถานที่ทำงาน(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๐ฝ่ายใบอนุญาตธุรกิจหลักทรัพย์ มีหน้าที่(๑) ให้ใบอนุญาต/รับขึ้นทะเบียนการประกอบธุรกิจหลักทรัพย์และสัญญาซื้อขายล่วงหน้าทุกประเภทรวมถึงธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้าทั้งหมดเช่นนายทะเบียนหลักทรัพย์ที่มิได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์ผู้ดูแลผลประโยชน์ ผู้รับฝากทรัพย์สิน เป็นต้น รวมถึงพิจารณาอนุญาตให้เริ่มประกอบธุรกิจ(activation)(๒)ให้ความเห็นชอบบุคลากรที่ปฏิบัติงานในธุรกิจหลักทรัพย์และธุรกิจสัญญาซื้อขายล่วงหน้าทุกประเภทเช่น ผู้ถือหุ้นใหญ่ ผู้บริหาร ผู้ขายตราสาร ผู้จัดการกองทุน เป็นต้น(๓) พิจารณาเรื่องร้องเรียนและรวบรวมข้อมูลกรณีที่สงสัยว่าผู้ติดต่อกับผู้ลงทุนมีการกระทำความผิดรวมถึงการประกอบธุรกิจโดยไม่ได้รับอนุญาต(๔)ดำเนินการในฐานะนายทะเบียนภายใต้พระราชบัญญัติกองทุนสำรองเลี้ยงชีพ พ.ศ. ๒๕๓๐รวมทั้งการตอบข้อหารือที่เกี่ยวข้องการเผยแพร่ความรู้ในเรื่องบทบาทหน้าที่ความรับผิดชอบของคณะกรรมการกองทุนสำรองเลี้ยงชีพและการให้สมาชิกกองทุนตระหนักถึงการรักษาและปกป้องสิทธิประโยชน์(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๑ฝ่ายพัฒนากฎเกณฑ์ มีหน้าที่(๑) ยกร่างและปรับปรุงประกาศที่เกี่ยวข้องกับการกำกับดูแลภาคธุรกิจ(๒)ส่งเสริมให้ประกาศที่เกี่ยวข้องกับการกำกับดูแลภาคธุรกิจอ่านเข้าใจได้ง่าย เช่นการจัดทำคู่มือฉบับประชาชน เป็นต้น(๓) ให้คำปรึกษาและความเห็นต่าง ๆที่เกี่ยวกับกฎเกณฑ์และกฎหมายที่เกี่ยวข้องในการกำกับดูแลภาคธุรกิจ(๔) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๒ ฝ่ายพัฒนาบริษัทมีหน้าที่(๑) ส่งเสริมและพัฒนาภาคธุรกิจในการปรับตัวเพื่อให้แข่งขันได้ เช่นการควบรวมกิจการ การปรับโครงสร้าง การซื้อกิจการโดยการใช้หนี้หรือเงินกู้ (leverage buy out) เป็นต้นโดยครอบคลุมทั้งบริษัทจดทะเบียน และบริษัทที่ยังไม่ได้เข้าจดทะเบียนด้วย(๒) กำกับดูแลการเข้าถือหลักทรัพย์เพื่อครอบงำกิจการ ซึ่งรวมถึงการวางหลักเกณฑ์กำกับดูแล การพิจารณาคำขอ/ผ่อนผัน และการเปิดเผยข้อมูลรวมทั้งการกำกับดูแลการทำหน้าที่ของที่ปรึกษาการเงินที่เกี่ยวข้อง(๓) ติดตามการทำรายการที่เกี่ยวโยงกันการได้มาและจำหน่ายไปซึ่งสินทรัพย์ของบริษัทที่ออกหลักทรัพย์(๔) พัฒนาระบบและสอบทานการเปิดเผยข้อมูลของบริษัทที่ออกหลักทรัพย์หลังการเสนอขายหลักทรัพย์(๕) พิจารณาเรื่องร้องเรียน และกรณีที่สงสัยว่าอาจมีการกระทำความผิดที่เกี่ยวข้องกับ(๒) - (๔)รวมทั้งรวบรวมข้อมูลเกี่ยวกับการปฏิบัติหน้าที่บกพร่องของที่ปรึกษาการเงินและผู้ประเมินราคาทรัพย์สินที่เกี่ยวข้องกับการดำเนินการดังกล่าว(๖)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๒๓ฝ่ายยุทธศาสตร์และวางแผน มีหน้าที่(๑) ศึกษา กำหนดท่าที นโยบาย และยุทธศาสตร์ของตลาดทุนไทยให้สามารถแข่งขันได้ในระดับสากลและตอบสนองการพัฒนาเศรษฐกิจและความสามารถในการแข่งขันของประเทศรวมถึงนโยบายและยุทธศาสตร์สำหรับธุรกิจหลักทรัพย์ ตลาดหลักทรัพย์ สินค้าในตลาดทุนและโครงสร้างพื้นฐานที่เกี่ยวข้อง(๒) กำหนดท่าที นโยบายและยุทธศาสตร์เกี่ยวกับบทบาทในการปฏิบัติหน้าที่ของ ก.ล.ต.ในการกำกับดูแลและพัฒนาตลาดทุน(๓) จัดทำแผนกลยุทธ์ของสำนักงาน(๔) ผลักดันและบริหารให้มีการดำเนินการตามท่าที นโยบาย ยุทธศาสตร์และแผนกลยุทธ์ที่กำหนดตาม (๑) (๒) และ (๓)(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๔ ฝ่ายวิจัยมีหน้าที่(๑) ผลิตงานวิจัยเชิงนโยบาย เพื่อพัฒนาองค์ความรู้ในด้านพัฒนาการต่างๆ ของตลาดทุนไทย รวมถึงโอกาสและปัจจัยเสี่ยงที่กระทบต่อตลาดทุนไทยทั้งในและต่างประเทศที่อาจส่งผลกระทบต่อการปฏิบัติหน้าที่ของสำนักงานในการกำกับดูแลและพัฒนาตลาดทุนพร้อมทั้งเสนอแนะแนวนโยบายในการบริหารจัดการที่เหมาะสมต่อผู้บริหารสำนักงาน(๒) ดำเนินการวิจัยตามหัวข้อที่ได้รับมอบหมายจากผู้บริหารระดับสูงและผู้บริหารของฝ่ายงานต่างๆ ให้สำเร็จตามวัตถุประสงค์และภายในระยะเวลาที่กำหนด(๓) พัฒนาศูนย์ข้อมูลโครงสร้างตลาดทุนเพื่อใช้ประกอบการทำงานวิจัยและการตัดสินใจของผู้บริหารสำนักงานในการกำหนดนโยบายด้านต่างๆ(๔) จัดให้มีการประชุมเพื่อนำเสนอผลงานวิจัยเชิงนโยบายเป็นประจำต่อผู้บริหารสำนักงาน(๕) ให้การสนับสนุนด้าน technical แก่ฝ่ายงานต่างๆ ในเรื่องที่เกี่ยวกับตราสารทุน ตราสารหนี้ และตลาดสัญญาซื้อขายล่วงหน้า(๖)ให้ความรู้แก่พนักงานของสำนักงานและบุคคลภายนอกเกี่ยวกับตลาดทุนด้วยการเขียนบทความเผยแพร่ให้คำแนะนำ รวมทั้งเป็นวิทยากรบรรยายให้ความรู้แก่บุคคลทั่วไป(๗)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๕ฝ่ายส่งเสริมความรู้ด้านการเงิน มีหน้าที่(๑) ส่งเสริมและพัฒนาความรู้ด้านการเงิน การลงทุน และตลาดทุนให้แก่นักลงทุนและประชาชนทั่วไป(๒)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๖ฝ่ายส่งเสริมความสัมพันธ์องค์กร มีหน้าที่(๑)กำหนดกลยุทธ์และดำเนินการบริหารจัดการภาพลักษณ์ขององค์กรและการสื่อสารทั้งภายในและภายนอกรวมถึงการสร้างกลยุทธ์แบรนด์องค์กร การประชาสัมพันธ์ผ่านสื่อทุกรูปแบบการเขียนบทความ การจัดทำสื่อสิ่งพิมพ์ การจัดกิจกรรมและการสร้างความสัมพันธ์ที่ดีกับผู้มีส่วนได้ส่วนเสีย (stakeholders)(๒) ศูนย์กลางในการรับเรื่องสอบถามข้อมูลทั่วไปและเรื่องร้องเรียนจากบุคคลภายนอก(๓) บริหารจัดการเว็บไซต์ขององค์กร (webmaster)(๔)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๗ ศูนย์คดีปกครองมีหน้าที่(๑) เสนอแนะและให้คำปรึกษาเกี่ยวกับการปฏิบัติงานทางปกครองของสำนักงานและกฎหมายปกครองที่เกี่ยวข้อง(๒) พิจารณาการอุทธรณ์ในคดีปกครอง(๓) เสนอข้อเท็จจริงและปฏิบัติงานในฐานะเลขานุการของ๑. คณะกรรมการที่ทำหน้าที่วินิจฉัยอุทธรณ์๒. คณะอนุญาโตตุลาการ(๔) เป็นผู้แทนเพื่อแก้ต่างให้สำนักงาน กรรมการ ก.ล.ต.และพนักงานของสำนักงานในกรณีที่ถูกฟ้องร้องต่อศาลปกครองอันเนื่องมาจากการปฏิบัติหน้าที่(๕)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๘ศูนย์ความสัมพันธ์ระหว่างประเทศ มีหน้าที่(๑) กำหนดท่าทีและกลยุทธ์ในการสร้างความสัมพันธ์กับตลาดทุนต่างประเทศองค์กรกำกับดูแลต่างประเทศ และองค์กรระหว่างประเทศให้สอดคล้องกับยุทธศาสตร์ของตลาดทุนไทย(๒)ดำเนินการด้านความสัมพันธ์ระหว่างประเทศให้เป็นไปตามท่าทีและกลยุทธ์ที่กำหนดทั้งในระดับนานาชาติและระดับภูมิภาค ระดับพหุภาคีและทวิภาคี รวมถึงบุกเบิกการสร้างความสัมพันธ์กับประเทศเพื่อนบ้านที่อยู่ในช่วงแรกตั้งตลาดทุน(๓) ติดตามการเปลี่ยนแปลงมาตรฐานสากลสำคัญ ๆ ในตลาดทุนเพื่อสนับสนุนฝ่ายงานต่าง ๆ ในการปรับปรุงกติกาให้ได้มาตรฐาน(๔) เป็นศูนย์กลางของ ก.ล.ต. ในการติดต่อและประสานงานกับต่างประเทศ(๕) สื่อสารและให้ข้อมูลแก่ฝ่ายงานต่าง ๆ หน่วยงานที่เกี่ยวข้องและภาคธุรกิจ เพื่อสนับสนุนการขยายโอกาสในต่างประเทศสำหรับธุรกิจหลักทรัพย์ไทย(๖)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๙ศูนย์บริหารความเสี่ยงองค์กร มีหน้าที่(๑) จัดทำกรอบนโยบายและแนวทางการบริหารความเสี่ยงในภาพรวมขององค์กร (enterprise risk management : ERM) ตามแนวทางสากลประกอบด้วยความเสี่ยงด้านกลยุทธ์ (strategic risk) และความเสี่ยงด้านปฏิบัติการ (operational risk) โดยทำการประเมินความเสี่ยง การกำหนดระดับความเสี่ยงที่ยอมรับได้การติดตาม รายงาน และจัดการความเสี่ยงอย่างมีประสิทธิภาพ(๒) จัดทำรายงานการบริหารความเสี่ยงด้าน ERM ต่อผู้บริหารสำนักงานเป็นประจำเพื่อส่งเสริมให้การดำเนินงานของสำนักงานเป็นไปอย่างมีประสิทธิภาพและสอดคล้องกับแผนกลยุทธ์ และสร้างความมั่นใจว่าผู้บริหารสำนักงานจะได้รับทราบถึงสถานะความเสี่ยงหลักที่อาจส่งผลกระทบต่อการดำเนินงานของสำนักงานและแนวทางดำเนินการที่เหมาะสมในการบริหารจัดการความเสี่ยงเหล่านั้น(๓) ศึกษาและพัฒนาระบบการบริหารจัดการความเสี่ยงต่อระบบตลาดทุน (systemic risk) ให้สอดคล้องกับสากล โดยมีการพัฒนา early warning indicatorเพื่อติดตามและแจ้งเตือนความเสี่ยงล่วงหน้าประสานงานกับสายงานหลักที่เกี่ยวข้องในการกำหนดมาตรการรองรับอย่างเหมาะสมและทันการณ์พร้อมทั้งมีการจัดทำรายงานสภาวะความเสี่ยง (systemic risk outlook report)นำเสนอต่อผู้บริหารสำนักงานเป็นประจำ(๔) ประสานงานความร่วมมือกับหน่วยงานภายนอกและฝ่ายงานต่าง ๆภายในสำนักงาน เพื่อผลักดันให้มีกระบวนการบริหารความเสี่ยง ERM และ systemic riskตามที่กำหนดไว้(๕) สื่อสารและให้ข้อมูลความรู้เกี่ยวกับการบริหารความเสี่ยง ERM ให้ทั่วถึงภายในสำนักงานเพื่อให้ผู้บริหารและพนักงานได้ตระหนักและมีความเข้าใจตรงกันถึงวัตถุประสงค์และแนวทางการบริหารความเสี่ยงของสำนักงาน(๖) พัฒนาระบบฐานข้อมูลสารสนเทศ เพื่อรองรับงานบริหารความเสี่ยง ERM และ systemic risk(๗) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๓๐ศูนย์ส่งเสริมการระดมทุน มีหน้าที่(๑) ส่งเสริม พัฒนา และให้ความรู้เกี่ยวกับแหล่งเงินทุนและการระดมทุน(๒)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๓๑ ศูนย์ส่งเสริมบรรษัทภิบาลมีหน้าที่(๑) กำหนดแนวทางการเสริมสร้างบรรษัทภิบาลที่ดี (CG) การดำเนินธุรกิจด้วยความรับผิดชอบต่อสังคม (CSR)สำหรับบริษัทที่ออกหลักทรัพย์ ซึ่งรวมถึงการต่อต้านการทุจริตและคอร์รัปชั่น(๒) กำหนดแนวทางเพื่อเสริมสร้างการมีบรรษัทภิบาลที่ดีในสำนักงาน (CG) รวมถึงสนับสนุนแนวทางการปฏิบัติงานที่แสดงถึงความรับผิดชอบต่อสังคม (CSR)(๓)ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๓๒ที่ทำการของสำนักงานตั้งอยู่ที่ชั้น ๑๐ และชั้น ๑๓-๑๖ อาคารจีพีเอฟ วิทยุเลขที่ ๙๓/๑ ถนนวิทยุ แขวงลุมพินี เขตปทุมวัน กรุงเทพมหานคร ๑๐๓๓๐ โทรศัพท์ ๐ -๒๖๙๕ - ๙๙๙๙ และ ๐ - ๒๒๖๓ - ๖๔๙๙ โทรสาร ๐ - ๒๒๕๖ - ๗๗๑๑การติดต่อสำนักงาน หรือคณะกรรมการ ก.ล.ต.สามารถกระทำผ่านสำนักงานได้ตามสถานที่ทำการข้างต้น หรือทาง นอกจากนี้ ผู้ที่สนใจสามารถค้นหาข้อมูลข่าวสารเพิ่มเติมได้ที่ www.sec.or.thประกาศณ วันที่ ๔ มกราคม พ.ศ. ๒๕๕๖วรพล โสคติยานุรักษ์เลขาธิการสำนักงานคณะกรรมการกำกับหลักทรัพย์และตลาดหลักทรัพย์ปริยานุช/ผู้จัดทำ๑๑ กุมภาพันธ์๒๕๕๖โชติกานต์/ผู้ตรวจ๒๗ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๙ ง/หน้า ๗/๘ กุมภาพันธ์ ๒๕๕๖